પોલીસની પ્રાથમિક તપાસમાં બહાર આવેલી હકીકત મુજબ તા, 14-12-2015ના રોજ ભાવેશ્રી દાવડાએ રાજ્યના જેલ વિભાગના તત્કાલીન વડાને એક પત્ર પાઠવ્યો હતો. જેમાં પોતે ગિરનારી નારી સેવા ચેરિટેબલ ટ્રસ્ટના નેજા તળે એમ.કે. ફૂડ્સ યુનિવર્સલ ગ્રુપ ઓફ કંપની જેલના કેદીઓના ઉત્કર્ષ માટે કામ કરવા માગે છે. જેમાં કેદીઓ બેકરીને લગતી વસ્તુઓ, ફરસાણ, ચિપ્સ, વેફર્સ વગેરેનું ઉત્પાદન કરશે અને તેનું વેચાણ આ કંપની કરશે. વર્ષાંતે નફાની બે ટકા રકમ કેદી વેલ્ફેર ફંડમાં આપવાનું નક્કી થયું હતું.